
VATROGASNA ZAJEDNICA GRADA KARLOVCA
Gažanski trg 11, 47000 Karlovac, tel. 047/613 399, tel/fax. 047/ 614 021
mail: vzg.karlovac@193.vzkz.hr, vzkarlovac@optinet.hr  OIB:34817955353
          IBAN kod Karlovačke banke broj: HR30 24000081190033444
Karlovac, 21. rujna 2020. godina 
Z A P I S N I K

sa sjednice Upravnog odbora Vatrogasne zajednice grada Karlovca, održane 21. rujna 2020. godine u prostorijama VZGK – a s početkom u 20,00 sati

Sjednici predsjedava predsjednik VZGK – a  Željko Šafar.

NAZOČNI ČLANOVI UPRAVNOG ODBORA VZGK –a:

Željko Šafar, Miroslav Rade, Branko Gudasić, Franjo Slaćanin, Željko Furač, Robert Hranilović, Dragutin Čulig, Željko Grubač, Stjepan Kralj, Vladimir Obranović, Tomislav Fundurulić.
NENAZOČNI ČLANOVI UPRAVNOG ODBORA VZGK –a:

Damir Vukić, Tomislav Mavrović i Marijan Marić /opravdali izostanak /.
OSTALI NAZOČNI VZGK – a:
Jure Željeznjak / predsjednik Nadzornog odbora /i Darija Barac / financijsko – računovodstveni referent /.
ZAPISNIČAR:

Branko Gudasić

Potpisna lista prisutnosti na sjednici Upravnog odbor VZGK - a je sastavni dio zapisnika.
Sjednicu otvara i radom rukovodi predsjednik VZGK –a Željko Šafar, pozdravlja sve nazočne, utvrdio je kvorum članova te predlaže sljedeći

D n e v n i  r e d

       1. Usvajanje zapisnika sa 12. sjednice Upravnog odbora 

 2. Usvajanje II. rebalansa Financijskog proračuna za 2020. godinu

 3. Prijedlog I. tehničkog rebalansa izvršenja Financijskog plana VZGK – a  za 2020. 

      godinu 

 4. Odluka o raspodjeli financijskih sredstava za;

                       a) režijske troškove  II dio

                       b) gorivo II dio

                       c) grijanju garaža

 5. Potvrda Odluka o isplatama;

                       a) odlazak desetina mladeži u kamp vatrogasne mladeži DVD Stative 

                          Gornje i DVD Gornje Mekušje / 3.066,00 kn/desetini /

                       b) izrada geodetskog elaborata upisa vatrogasnog doma za DVD Tuškani 

                          / iznos od 3.750,00 kn /

                       c) obljetnice DVD – a; Orlovac – 4.000,00 kn; Priselci – 7.000,00 kn i 

                          Šišljavić – 7.000,00 kn 

 6. Potvrda Odluka Zapovjedništva; 

                       a) analiza intervencije nevremena - tuča

                       b) isplata intervencija 

                       c) nabavka auto cisterne za DVD Tuškani

        7. Različito
Predloženi dnevni red predsjednik daje na glasanje i usvajanje.

Zaključak:

Predloženi dnevni red jednoglasno je usvojen.
Ad.1.

Usvajanje zapisnika sa 12. sjednice Upravnog odbora
Predsjednik Željko Šafar čitajući Zapisnik prolazi točke Dnevnog reda, utvrđuje napravljeno od sjednice do danas uz napomenu da su članovi Upravnog odbora VZGK – a dobili zapisnik / e – mailom /, otvara raspravu o zapisniku.

Prigovora na Zapisnik nije bilo, kao ni rasprave te kao takav daje na glasovanje i usvajanje.

Zaključak:

Jednoglasno se usvaja zapisnik sa 12. sjednice Upravnog odbora VZGK – a  održane 22. svibnja 2020. godine u prostorijama Vatrogasne zajednice grada Karlovca / prilog ovog zapisnika /.

Ad.2.

Usvajanje II. rebalansa Financijskog proračuna za 2020. godinu

D. Barac - grad Karlovac je u svome II. Rebalansu Proračuna za 2020. osigurao dodatnih 5.000,00 kuna koje su namijenjene za grijanje prostorija DVD – a Mahićna. Zahtjevom VZGK – a prema Gradu tražili smo da se unutar naših pozicija R0044 – Redovno poslovanje VZG i R0047 – Tekuće donacije DVD – ima preraspodijeli 50.000,00 kuna na način da se R0047 umanji za 50.000,00 kuna, a R0044 poveća za isti iznos kako je i u tablici navedeno. Skinuti iznosi I. rebalansom /350.000,00 kuna / ovim rebalansom nam neće biti vraćeno, već će još jedan rebalans biti početkom prosinca ove godine. 

Predsjednik Željko Šafar II. rebalans Financijskog proračuna za 2020. godinu daje na raspravu i usvajanje. 

Zaključak:

Jednoglasno se usvaja II. rebalans Financijskog proračuna za 2020. godinu / rebalans je prilog zapisnika /.

Ad.3.

Prijedlog I. Tehničkog rebalansa izvršenja Financijskog plana VZGK – a  za 2020. godinu

D. Barac – iznosi te pojašnjava I. Tehnički rebalans Financijskog plana VZGK –a za 2020. godinu / dobiveno  u pisanom obliku /.

Po navedenom nije bilo rasprave ni prigovora, te kao takav predsjednik daje na glasovanje i usvajanje.

Zaključak:

Jednoglasno se usvaja I. Tehnički rebalans Financijskog plana VZGK –a za 2020. godinu /sastavni dio zapisnika/.

Ad.4.

 Odluka o raspodjeli financijskih sredstava za;

                                         a) režijske troškove  II dio
Ž. Šafar – predlaže da se DVD – a isplati II. dio – Tekuće donacije u novcu za režijske troškove DVD – a / pozicija R0047/ DVD – a koja nemaju vlastiti prihod / prema tablici u prilogu /.

Zaključak:

Jednoglasno su usvaja Odluka o isplati II. dio – Tekuće donacije u novcu za režijske troškove DVD – a / pozicija R0047 / DVD – a koja nemaju vlastiti prihod / Odluka i tablica prilog zapisnika /.

                                         b) gorivo II dio
Ž. Šafar – predlaže da se DVD – a isplati za gorivo II. dio – Tekuće donacije u novcu DVD – a / pozicija R0047 / na način / vozila, plovila VT moduli, motorne pumpe i ostala motorna oprema koja koristi pogonsko gorivo /.

Zaključak:

Jednoglasno su usvaja Odluka o isplati II. dio – Tekuće donacije u novcu za gorivo DVD – a / pozicija R0047 / vozila, plovila VT moduli, motorne pumpe i ostala motorna oprema koja koristi pogonsko gorivo / Odluka i tablica prilog zapisnika /.

                                             c) grijanju garaža
Ž. Šafar  – predlaže da se DVD – a isplate Tekuće donacije u novcu za grijanje garaža / pozicija R0047 / Društvima koja posjeduju vozilo auto cisternu, vozilo s modulom visokog tlaka, navalno vatrogasno vozilo i garažu s mogućnošću grijanja. DVD Donje Mekušje  je tijekom ove godine uspostavio sustav grijanja garaže u kojem se nalaze auto cisternu te vozilo s modulom visokog tlaka, te se dodaje u tablicu / dobiveno e – mailom /.

Zaključak:

Jednoglasno su usvaja Odluka da se DVD – a isplate Tekuće donacije u novcu za grijanje garaža / pozicija R0047 / uz dodatak DVD Donje Mekušje koja posjeduju vozilo auto cisternu, vozilo s modulom visokog tlaka, navalno vatrogasno vozilo i garažu s mogućnošću grijanja / Odluka i tablica prilog zapisnika /.

Ad.5.

Potvrda Odluka o isplatama;

                                     a) odlazak desetina mladeži u kamp vatrogasne mladeži

                                        DVD Stative Gornje i Gornje Mekušje / 3.066,00 kn / po

                                        desetini / 

Ž. Šafar – naše desetine DVD – a Stative Gornje i Gornje Mekušje su sudjelovale u ovogodišnjem radu Kampa vatrogasne mladeži u Fažani. Zbog novonastale situacije s epidemijom korone, rad Kampa je krenuo polovicom srpnja / 4. smjene manje u odnosu na godine prije /. Sva Društva su bila upoznata s radom ovogodišnjeg rada kao i odlaskom u Fažanu. VZKŽ je sufinancirala u polovičnom iznosu odlazak desetina u Kamp, a ostatak iznos sufinancirala je VZGK – a / 3.066.00 kn / po desetini DVD – a /.

Zaključak:

Jednoglasno se potvrđuje Odluka o sufinanciranju odlaska desetina mladeži DVD – a Stative Gornje i Gornje Mekušje u kamp vatrogasne mladeži s iznosom od 3.066,00 kune / po desetini ( zamolbe DVD – a su dio Zapisnika ). 

                                   b) izrada geodetskog elaborata upisa vatrogasnog doma 

                                      DVD Tuškani / iznos od 3.750,00 kuna /

Ž. Šafar – grad Karlovac je s određenim financijskim iznosima predvidio financiranje izrade geodetskih elaborata upisa vatrogasnih objekata. DVD Tuškani je kod traženja odobrenja za rad ugostiteljskog objekata / gospodarske djelatnosti /, uvidio da objekti nisu ucrtani, te krenuo u postupa izrade geodetskog elaborata upisa objekata / zamolba i ponuda izrade geodetskog elaborata su dio Zapisnika /.
Zaključak:

Jednoglasno se potvrđuje Odluka o financiranju izrade geodetskog elaborata upisa vatrogasnih objekata DVD Tuškani u iznosu od 3.750,00 kuna / zamolba i ponuda su prilog Zapisnika /.

                        c) obljetnice DVD – a; Orlovac – 4.000,00 kn; Priselci i Šišljavić 

                            - 7.000,00 kuna

Ž. Šafar – predlaže  da se DVD –a isplate Tekuće donacije u novcu za Obljetnice 

( pozicija R0047 ) koji u ovoj godini imaju obljetnicu osnutka /djelovanja ( prema tablici u prilogu /.
Zaključak:

Jednoglasno su usvaja Odluka o isplati Tekuće donacije u novcu za Obljetnice / pozicija R0047 / DVD – a koji u ovoj godini imaju obljetnicu osnutka / djelovanja

( Odluka i tablica prilog zapisnika ).

Ad.6.

Potvrda Odluka Zapovjedništva;

                         a) analiza intervencija nevremena – tuča 

M. Rade – pojašnjava da je od 1. siječnja ove godine nastupio novi Zakon o vatrogastvu ( NN 125/19 ) koji ima svoje prednosti ali i nedostatke, te kao takav se treba primjenjivati. Pojašnjava određene članke Zakona koji se odnosi na obaveze i odgovornosti Zapovjednika DVD – a, tijek postupka izlaska postrojbe na vatrogasnu intervenciju / od zaprimanja dojave, od izlaska na intervenciju, komunikacija s VOC – om, povratka s intervencije, pospremanje opreme kao i popunjavanje podataka o intervenciji u sustavu „ UVI „ /.

Na e – savjetovanju je izgled identifikacije kao i način postupanja Inspektora za vatrogastvo temeljem novog zakona, te se u skoro vrijeme očekuje nadzori u Društvima. 

Pojašnjava postupak kod uzbunjivanja vatrogasaca putem sustava „ UVI „ / tipkovnica na mobitelu, 1 ili 9 /, te iznosi da će putem naloga Zapovjednika VZGK – a  provesti probno uzbunjivanje postrojbi putem sustava „ UVI „.

U postupku je potpisivanje gradonačelnika Odluke o visini, načinu obračuna i isplate naknade dobrovoljnim vatrogascima. Do sada je bilo u primjeni Rješenje o isplatama intervencija od 2000. godine. 

O ovoj točci Dnevnog reda nema glasovanja, već se članovi Upravnog odbora VZGK – a upoznaju s zakonskim odredbama, kao i o načinu provedbe.

                            b) isplata intervencija
M. Rade - vršiti će se isplata svih vatrogasnih intervencija kao i ostalih operativnih aktivnosti samo po odobrenju i pisanoj zapovijedi Zapovjednika VZGK – a.

Pojašnjava potrebu otvaranja žiro računa operativnih vatrogasca na koji će se vršiti isplata naknada / dodatno pojašnjava potrebu za otvaranjem, naknadama, zatvaranju /.

U prilozima za sjednicu dobiveni su ukupni sati i trošak intervencija /intervencije nevremena s tučom i ostale intervencije /.

Isplatu će izvršiti Vatrogasna zajednica grada Karlovca na žiro račune dobrovoljnih vatrogasaca, a financijska sredstva osigurat će Grad Karlovac.

Zaključak:
Jednoglasno se usvaja izneseno od Zapovjednika M. Rade / otvaranju žiro računa operativnih vatrogasaca kao i način isplate naknade, ukupni sati i trošak intervencija /.
                         c) nabavka auto cisterne za DVD Tuškani

M. Rade – i dalje se provodi Odluka o zamjeni dotrajalih – zastarjelih vozila TAM i FAP. DVD Tuškani je zbog neisplativost popravka auto cisterne FAP / puknuće cisterne za vodu i oštećenje rotora i statora pumpe /, a  zbog potreba auto cisterne zapremnine 7000 – 8000 litara vode u njihovom Požarnom sektoru a i šire u Zajednici na području Grada predlaže da se krene s nabavom auto cisterne. Obzirom da smo u ovoj godini imali smanjenje financijskog proračuna, na poziciji VZGK – a /Kapitalne donacije za opremu i premije osiguranja od požara / imamo 120.000,00 kuna te će DVD Tuškani sudjelovat vlastitim sredstvima u iznosu od 70.000,00 kuna, o ostatak financijskih sredstva očekujemo rebalansom proračuna Grada Karlovca krajem godine ili početkom 2021. godine. Planirana financijska sredstva za nabavku auto cisterne su 550.000,00 kuna / s PDV – om /, te se ide u postupak Javne nabave.

Navedeno se daje na raspravu i glasovanje.

Zaključak:

Jednoglasno se usvaja Odluka o nabavci auto cisterne za DVD Tuškani, te da se provede postupak Javne nabave.

Ad.7.

Različito

M. Rade – iznosi izrečeno na sjednici Zapovjedništva VZGK – a i Zapovjednika DVD – a od strane g. J. Šoštarića ( predsjednika DVD – a Skakavac /, koji je pojačanim tonom, galamom, nepristojnim rječnikom izvršio napad na Zapovjednika VZGK – a. Sve izrečeno negira te usuđuje istup g. Šoštarića.

S. Kralj – osuđuje istup od strane g. J. Šoštarića, te daje punu podršku Zapovjedniku VZGK – a.
Zaključak:

Upravni odbor VZGK – a osuđuje napad, neprimjeran način komunikacije kao i uvredljive riječi izrečen na račun Zapovjednika VZGK- a, te daje punu podršku Zapovjedniku VZGK – a  u njegovom radu na dobrobit svih DVD – a, članica Zajednice.  
Predsjedavajući Željko Šafar zaključuje rad sjednice Upravnog odbora VZGK – a  21. rujna  2020. godine u 21,10 sati.
                 Zapisničar:                                                        Predsjednik:

               Branko Gudasić                                                    Željko Šafar                                           

